ΔΙΑΤΑΞΗ ΤΟΥ ΔΙΚΑΣΤΗΡΙΟΥ (έκτο τμήμα) της 20ής Ιανουαρίου 2009
Υπόθεση C-38/08 P
Jörn Sack
κατά
Επιτροπής των Ευρωπαϊκών Κοινοτήτων
«Αίτηση αναιρέσεως – Υπάλληλοι – Αποδοχές – Μη χορήγηση της προσαυξήσεως λόγω ασκήσεως συγκεκριμένων καθηκόντων που προβλέπεται για τους προϊσταμένους μονάδας σε νομικό
σύμβουλο με βαθμό A*14 – Αρχή της ίσης μεταχειρίσεως»
Αντικείμενο: Αίτηση αναιρέσεως κατά της αποφάσεως του Πρωτοδικείου των Ευρωπαϊκών Κοινοτήτων της 11ης Δεκεμβρίου 2007, στην υπόθεση T-66/2005,
Sack κατά Επιτροπής, με την οποία το Πρωτοδικείο απέρριψε την προσφυγή που είχε ως αίτημα την ακύρωση των αποφάσεων των σχετικών
με τον καθορισμό των μηνιαίων αποδοχών του αναιρεσείοντος για τους μήνες από Μάιο 2004 έως Φεβρουάριο 2005, τον εκ νέου υπολογισμό
των εν λόγω αποδοχών και την ακύρωση της σιωπηρής αποφάσεως περί απορρίψεως της διοικητικής ενστάσεως του αναιρεσείοντος.
Μη χορήγηση της προσαυξήσεως λόγω ασκήσεως συγκεκριμένων καθηκόντων που προβλέπεται για τους προϊσταμένους μονάδας σε νομικό
σύμβουλο με βαθμό A*14 της Νομικής Υπηρεσίας της Επιτροπής ο οποίος συντόνιζε ομάδα εργασίας. Παραβίαση της αρχής της ίσης
μεταχειρίσεως
Διατακτικό:      Η αίτηση αναιρέσεως απορρίπτεται. Ο J. Sack φέρει, εκτός από τα δικαστικά του έξοδα, τα δικαστικά έξοδα της Επιτροπής.
Περίληψη
1.        Αναίρεση – Λόγοι – Λόγος προβληθείς για πρώτη φορά στο πλαίσιο της κατ’ αναίρεση διαδικασίας – Απαράδεκτο
(Κανονισμός Διαδικασίας του Δικαστηρίου, άρθρα 42 § 2 και 118)
2.        Υπάλληλοι – Ίση μεταχείριση – Όρια – Πλεονέκτημα που χορηγήθηκε παράνομα
3.        Υπάλληλοι – Οργάνωση των υπηρεσιών – Διοικητική μονάδα